La nivel european , cadrul de referință în domeniul egalității de gen este reprezentat în prezent de Angajament strategic pentru egalitatea de șanse între femei și bărbați 2016-2019 , care vine în completarea Pactului european pentru egalitatea de gen 2011-2020 . Prioritățile Angajamentului strategic pentru egalitatea de șanse între femei și bărbați 2016-2019 sunt aceleași cu cele enunțate în strategia anterioară a Comisiei Europene , printre care se numără și „ promovarea egalității între femei și bărbați în procesul decizional ” . Conform Angajamentului strategic pentru egalitatea de șanse între femei și bărbați 2016-2019 „ inegalitățile de gen în cadrul organelor decizionale ale organizațiilor de cercetare au fost reduse : procentul de femei care conduc instituții a crescut în 15 dintre cele 20 de state membre ale UE pentru care au fost disponibile date din anii 2010 și 2014 ” .